Totopan

An totôpan o tôpan sarong kasangkapan na mayormente pada'tolan sa paghaman nin mga bagay, siring kan pagsinsel, pagtoltog sa aktong paglukas o pagporma, kan batbat (lansang) o aserong gamit.

 Agi-agi 

An totôpan haloy nang ginagamit poon pa kan sinasabing Panahon nin Bronse (In, Bronze Age) kan mga panday-sa-batbat. Kan mga panahon mas amay pa igdi nagagamit man ini sa pagtapyas asin pagtiltig nin gapo. 

Kadakul mga pag'onabi manongod sa totôpan sa mga antigong Griyego asin Ehiptong kasuratan. Ini napakarhay na maray an desenyo asin pakagibo kan maglaog na an sinasabing Tangang Panahon
(In., Middle Ages) kan an pagpanday sa batbat nagin nang lakoplakop.

Sa pag-isog kan panahon, luwayluway nawawara na an importansya kan totopan ta an produksyon mekanikal nangangaipo na nin mas espesyal na piyesa sa paghorma. Totoo, ginagamit pa man ini kan mga panday sa mga pasadyang trabaho asin kan mga para-tsapa.

 Toltolan 
 Andrews, Jack (1994). New Edge of the Anvil. ISBN 1-879535-09-2.
 Hrisoulas, Jim (1987). The Complete Bladesmith: Forging Your Way to Perfection. Boulder, Colorado: Paladin Press. ISBN 0-87364-430-1.
 Postman, Richard (1998). Anvils In America. ISBN 0-9663256-0-5.